<classify> Mwinyi alionesha kiwango bora kwenye mchezo dhidi ya Ndanda na kumkuna Cannavaro, ambaye hakusita kummwagia sifa na kusema ndiye beki tatu bora nchini kwa sasa.Uliona hakucheza mechi nyingi kidogo, mechi ya mwisho kucheza ilikuwa na Al Ahly Dar es Salaam, lakini uliona jinsi alivyocheza na Ndanda utadhani alikuwa akicheza kila kitu, alisema Cannavaro.Alisema Mwinyi ana kipaji cha asili cha soka, hivyo hahitaji kufanya mazoezi ya muda mrefu kurejea kwenye ubora wake.Kwanza ni mshindani mzuri sana uwanjani, hapendi kushindwa kabisa, suala la kushindwa halipo kwenye akili yake na ndio maana uliona amecheza vizuri na Ndanda, yuko hivyo na ndivyo ninavyomfahamu, alisema Cannavaro.Kwenye mchezo huo, Mwinyi alitengeneza bao la kwanza lililofungwa na winga Simon Msuva, lakini hata hivyo alicheza katika kipindi kimoja tu na nafasi yake kuchukuliwa na Oscar Joshua kipindi cha pili.  <topic>: MICHEZO 